1997ರ ಅವಧಿಯಲ್ಲಿ ಶ್ರೀಲಂಕಾದಲ್ಲಿ ತಮಿಳು ಸಮುದಾಯದ ಮೇಲೆ ನಡೆದ ಲೈಂಗಿಕ ಹಿಂಸಾಚಾರ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
=1997ರ ಅವಧಿಯಲ್ಲಿ ಶ್ರೀಲಂಕಾದಲ್ಲಿ ತಮಿಳು ಸಮುದಾಯದ ಮೇಲೆ ನಡೆದ ಲೈಂಗಿಕ ಹಿಂಸಾಚಾರ=

* 1997ರಲ್ಲಿ ವವುನಿಯಾ ಮತ್ತು ಜಾಫ್ನಾ ಪ್ರದೇಶಗಳಲ್ಲಿ ಸೇನೆಯಿಂದ ನಡೆದ ಅತ್ಯಾಚಾರ ಪ್ರಕರಣಗಳ ಕುರಿತು ಅಮ್ನೆಸ್ಟಿ ಇಂಟರ್‌ನ್ಯಾಷನಲ್‌ಗೆ ಅನೇಕ ವರದಿಗಳು ಬಂದವು. ಬಟ್ಟಿಕಲೋವದಲ್ಲಿ ಪೊಲೀಸ್, ಸೇನೆ ಮತ್ತು ವಿಶೇಷ ಕಾರ್ಯಪಡೆ (STF) ಕೂಡ ಅತ್ಯಾಚಾರಕ್ಕೆ ಹೊಣೆಗಾರರೆಂದು ವರದಿಯಾಯಿತು.

* 1997ರಲ್ಲಿ ಜಾಫ್ನಾ ಜಿಲ್ಲೆಯಲ್ಲಿ, ಶ್ರೀಲಂಕಾ ಸೇನೆಯಿಂದ ತಮಿಳು ಮಹಿಳೆಯರ ಮೇಲೆ ನಡೆದ ಅತ್ಯಾಚಾರದ ಮೂರು ಪ್ರಕರಣಗಳನ್ನು ಮ್ಯಾಜಿಸ್ಟ್ರೇಟ್ ನ್ಯಾಯಾಲಯಕ್ಕೆ ದಾಖಲಿಸಲಾಯಿತು. ಒಂದು ಪ್ರಕರಣ ಮೇ ತಿಂಗಳಲ್ಲಿ ಚಾವಕಚ್ಚೇರಿ ಪ್ರದೇಶದಿಂದ, ಇನ್ನೊಂದು ಜೂನ್ ತಿಂಗಳಲ್ಲಿ ಆರಳಿ ಪ್ರದೇಶದಿಂದ, ಹಾಗೂ ಮತ್ತೊಂದು ಪ್ರಕರಣ ವಡಮಾರಚ್ಚಿ ಪ್ರದೇಶದಿಂದ ವರದಿಯಾಯಿತು.

* 1997ರ ಜನವರಿ 1ರಂದು, ಬಟ್ಟಿಕಲೋವಾ ಜಿಲ್ಲೆ ವೆಲ್ಲಾವೇಲಿ ಪ್ರದೇಶದಲ್ಲಿ, ತಮಿಳು ಮಹಿಳೆಯೊಬ್ಬರಿಗೆ ವಿಶೇಷ ಕಾರ್ಯದಳ (STF) ಸದಸ್ಯನಿಂದ ಅತ್ಯಾಚಾರ ನಡೆದಿತು. ನಂತರ ಆಕೆ ತನ್ನ ಮೇಲೆ ಅತ್ಯಾಚಾರ ನಡೆಸಿದ STF ಸದಸ್ಯನನ್ನು ಗುರುತಿಸಿದರು.

* 1997ರ ಜನವರಿ 9ರಂದು ಬಟ್ಟಿಕಲೋವಾ ಜಿಲ್ಲೆಯ ತಿಯಾವಟ್ಟವನ್‌ನಲ್ಲಿ ಶ್ರೀಲಂಕಾ ಸೈನಿಕರು ತಾಯಿ ಮತ್ತು ಆಕೆಯ ಇಬ್ಬರು ಪುತ್ರಿಯರನ್ನೂ ಸೇರಿಸಿ 3 ತಮಿಳು ಮಹಿಳೆಯರನ್ನು ಅತ್ಯಾಚಾರ ಮಾಡಿದರು. ಒಂದು ವಾರದ ನಂತರ, ಈ ಅಪರಾಧದಲ್ಲಿ ಶಂಕಿತರಾಗಿದ್ದ ಇಬ್ಬರು ಸೈನಿಕರನ್ನು ಪೊಲೀಸರು ಬಂಧಿಸಿದರು.

* 1997ರ ಫೆಬ್ರವರಿಯಲ್ಲಿ ಬಟ್ಟಿಕಲೋವಾ ಜಿಲ್ಲೆಯ ಪಟ್ಪೋಡಿ ಸೇನಾ ಶಿಬಿರದಲ್ಲಿ 15 ವರ್ಷದ ತಮಿಳು ಬಾಲಕಿಯನ್ನು ಶ್ರೀಲಂಕಾ ಸೈನಿಕರು ಹಿಂಸೆ ನೀಡಿ ಲೈಂಗಿಕ ದೌರ್ಜನ್ಯ ಮಾಡಿದರು. ಅವರು ಆಕೆಯನ್ನು ಲಾತಿ ಹಾಕಿ, ದಂಡಗಳಿಂದ ಹೊಡೆದು, ಮುಖದ ಮೇಲೆ ಪೆಟ್ರೋಲ್ ಸುರಿದು, ನೀರಿನಲ್ಲಿ ಮುಳುಗಿಸಿದರು. ಅಲ್ಲದೆ ಆಕೆಯ ಕುಳಿತುಕೊಳ್ಳುವ ಭಾಗವನ್ನು ಚುಚ್ಚಿದರು, ಸ್ತನಗಳನ್ನು ಮುಟ್ಟಿದರು ಮತ್ತು ಅಶ್ಲೀಲ ಲೈಂಗಿಕ ಪ್ರಶ್ನೆಗಳನ್ನು ಕೇಳಿದರು.

* 1997ರ ಮಾರ್ಚ್‌ನಲ್ಲಿ ಬಟ್ಟಿಕಲೋವಾದ ಕಲ್ಲಡಿ ರಸ್ತೆಯಲ್ಲಿರುವ ಕಲ್ಲಿಯಂಕಾಡು ಗಾರ್ಮೆಂಟ್ ಕಾರ್ಖಾನೆಯಲ್ಲಿ ಕೆಲಸ ಮಾಡುತ್ತಿದ್ದ ತಮಿಳು ಮಹಿಳೆಯನ್ನು ಶ್ರೀಲಂಕಾ ಸಶಸ್ತ್ರ ಪಡೆಗಳೊಂದಿಗೆ ಸಂಬಂಧ ಹೊಂದಿದ್ದ ಪ್ಯಾರಾಮಿಲಿಟರಿ ಗುಂಪೊಂದು ಅತ್ಯಾಚಾರ ಮಾಡಿತು.

* 1997ರ ಮಾರ್ಚ್ 17ರಂದು ಬಟ್ಟಿಕಲೋವಾ ಜಿಲ್ಲೆಯ ಮೈಲಂಪಾವೆಲಿಯಲ್ಲಿ 34 ಮತ್ತು 28 ವರ್ಷದ ಇಬ್ಬರು ಸಹೋದರಿಯರನ್ನು ಅವರ ಮನೆಯಲ್ಲೇ 4 ಶ್ರೀಲಂಕಾ ಸೈನಿಕರು ಅತ್ಯಾಚಾರ ಮಾಡಿದರು. ರಾತ್ರಿ 11 ಗಂಟೆಗೆ ಮೈಲಂಪಾವೆಲಿ ಸೇನಾ ಶಿಬಿರದ ಸೈನಿಕರು ಮನೆಗೆ ಬಲವಂತವಾಗಿ ನುಗ್ಗಿ, ಇಬ್ಬರನ್ನು ಹೊರಗೆ ಕರೆದುಕೊಂಡು ಹೋಗಿ  ಅತ್ಯಾಚಾರ ಮಾಡಿದರು. ಪ್ರಾರಂಭದಲ್ಲಿ ಬಂಧಿಸಲಾದ ನಾಲ್ವರು ಸೈನಿಕರನ್ನು ನಂತರ ಯಾವುದೇ ಆರೋಪವಿಲ್ಲದೆ ಬಿಡುಗಡೆ ಮಾಡಲಾಯಿತು. ವಸಂತಾ ಎಂಬ ಮಹಿಳೆ, ತಾನು ಅನುಭವಿಸಿದ ಘಟನೆ ನಂತರ ಬದುಕಲು ಸಾಧ್ಯವಿಲ್ಲವೆಂದು ತನ್ನ ಭಾವಿ ಗಂಡನಿಗೆ ಪತ್ರ ಬರೆದು ವಿಷ ಸೇವಿಸಿ ಆತ್ಮಹತ್ಯೆಗೆ ಯತ್ನಿಸಿದರು.

* 1997ರ ಮೇ 17ರಂದು ರಾತ್ರಿ 11 ಗಂಟೆಗೆ ಕಲ್ಮುನೈನಲ್ಲಿ ನಾಲ್ಕು ಮಕ್ಕಳ ತಾಯಿ ಮುರುಗೇಶಪಿಳ್ಳೈ ಕೋನೇಸ್ವರಿ ಅವರನ್ನು ನಾಲ್ವರು ಸಿಂಹಳ ಪೊಲೀಸ್ ಅಧಿಕಾರಿಗಳು ಗುಂಪು ಅತ್ಯಾಚಾರ ಮಾಡಿ ಕೊಲೆ ಮಾಡಿದರು.ಅದೇ ದಿನ ಮೊದಲು ಅವರು ಆಕೆಯನ್ನು ಲೈಂಗಿಕ ಕಿರುಕುಳ ನೀಡಿದ್ದರು. ಆಕೆಯ ನಾಲ್ಕು ವರ್ಷದ ಮಗಳು “ಗನ್ ಹಿಡಿದ ಕೆಲವು ಅಂಕಲ್‌ಗಳು” ಮನೆಗೆ ಬಂದರು, ಆಕೆಯನ್ನು ಹೊರಗೆ ಕರೆದುಕೊಂಡು ಹೋಗಿ ಪಕ್ಕದ ಮನೆಯ ಬೇಲಿಯ ಬಳಿ ಬಿಟ್ಟು ಹೋದರು ಎಂದು ವಿವರಿಸಿದರು. ಗ್ರಾಮದವರ ಪ್ರಕಾರ ಆ ರಾತ್ರಿ ಮಹಿಳೆ ತನ್ನ ಉಳಿದ ಮೂರು ಮಕ್ಕಳನ್ನು ಹತ್ತಿರದಲ್ಲಿದ್ದ ಸಂಬಂಧಿಕರ ಮನೆಗೆ ಕಳುಹಿಸಿದ್ದರು. ಈ ಅಪರಾಧಕ್ಕೆ ನಾಲ್ಕು ವರ್ಷದ ಮಗಳೇ ಏಕೈಕ ಸಾಕ್ಷಿ. ಅತ್ಯಾಚಾರದ ನಂತರ ಮಹಿಳೆಯ ಯೋನಿಯಲ್ಲಿ ಗ್ರೆನೇಡ್ ಸ್ಫೋಟಿಸಿ ಆಕೆಯನ್ನು ಕೊಂದರು. ಈ ಅಪರಾಧಕ್ಕೆ ಯಾರನ್ನೂ ದೋಷಿಯಾಗೆ ತೀರ್ಪು ನೀಡಲಿಲ್ಲ.

* 1997ರ ಮೇ 19ರಂದು ಜಾಫ್ನಾ ಜಿಲ್ಲೆಯ ಮದ್ದು ವಿಲ್ ಉತ್ತರದಲ್ಲಿ 37 ವರ್ಷದ ತಮಿಳು ಮಹಿಳೆಯನ್ನು ಶ್ರೀಲಂಕಾ ಸೈನಿಕರು ಅತ್ಯಾಚಾರ ಮಾಡಿದರು.

* 1997ರ ಜುಲೈ 12ರಂದು ಜಾಫ್ನಾ ಜಿಲ್ಲೆಯ ಅಳ್ವೈನಲ್ಲಿ 20 ವರ್ಷದ ತಮಿಳು ಮಹಿಳೆಯನ್ನು ಶ್ರೀಲಂಕಾ ಸೈನಿಕರು ಅತ್ಯಾಚಾರ ಮಾಡಿದರು.

* 1997ರ ಜುಲೈ 17ರಂದು ಜಾಫ್ನಾ ಜಿಲ್ಲೆಯ ಅರಳಿಯಲ್ಲಿ 17 ವರ್ಷದ ತಮಿಳು ಬಾಲಕಿಯನ್ನು ಶ್ರೀಲಂಕಾ ಸೈನಿಕರು ಅತ್ಯಾಚಾರ ಮಾಡಿದರು.

* 1997ರ ಆಗಸ್ಟ್ 5ರಂದು ಬಟ್ಟಿಕಲೋವಾ ಜಿಲ್ಲೆಯ ಮಾವಡಿವೆಂಬುವಿನಲ್ಲಿ 37 ವರ್ಷದ ತಮಿಳು ಮಹಿಳೆಯನ್ನು ಶ್ರೀಲಂಕಾ ಸೈನಿಕರು ಅತ್ಯಾಚಾರ ಮಾಡಿದರು.

* 1997ರ ಆಗಸ್ಟ್ 19ರಂದು ವಾಲೈಚ್ಚೇನೈನ ವಿಪುಲಾನಂದ ಬೀದಿಯಲ್ಲಿ ತಮಿಳು ಮಹಿಳೆಯನ್ನು ಶ್ರೀಲಂಕಾ ಸೈನಿಕರು ಅತ್ಯಾಚಾರ ಮಾಡಿದರು.

* 1997ರ ಸೆಪ್ಟೆಂಬರ್ 5ರಂದು ಜಾಫ್ನಾ ಜಿಲ್ಲೆಯ ಅಚ್ಚುವೇಳಿಯಲ್ಲಿ ಶಾಲೆಗೆ ಹೋಗುತ್ತಿದ್ದ 6 ವರ್ಷದ ತಮಿಳು ಬಾಲಕಿಯನ್ನು ಚೆಕ್‌ಪೋಸ್ಟ್‌ನಲ್ಲಿ ಶ್ರೀಲಂಕಾ ಸೈನಿಕರು ಗುಂಪು ಅತ್ಯಾಚಾರ ಮಾಡಿದರು.

* 1997ರ ಅಕ್ಟೋಬರ್‌ನಲ್ಲಿ ಮಾನವ ಹಕ್ಕು ಸಂಘಟನೆಗಳು ಎರಡೂ ಸ್ತನಗಳನ್ನು ಕತ್ತರಿಸಿರುವ ಸ್ಥಿತಿಯಲ್ಲಿ ಸತ್ತ ತಮಿಳು ಮಹಿಳೆಯ ಶವವು ಸಮುದ್ರ ತೀರಕ್ಕೆ ತೇಲಿ ಬಂದಿರುವುದಾಗಿ ವರದಿ ಮಾಡಿವೆ.

* 1997ರ ಅಕ್ಟೋಬರ್ 15ರಂದು ಅಂಪಾರೈ ಜಿಲ್ಲೆಯಲ್ಲಿ 49 ವರ್ಷದ ತಮಿಳು ಮಹಿಳೆಯನ್ನು ಶ್ರೀಲಂಕಾ ಭದ್ರತಾ ಪಡೆಗಳು ಅತ್ಯಾಚಾರ ಮಾಡಿ ಕೊಂದವು. ಆಕೆಯ ಮಗನು ಅತ್ಯಾಚಾರದ ನಂತರ ಆಕೆಯ ಜನನಾಂಗಗಳನ್ನೂ ಹಿಂಸಾತ್ಮಕವಾಗಿ ಕತ್ತರಿಸಲಾಗಿತ್ತು ಎಂದು ತಿಳಿಸಿದನು.

* 1997ರ ಅಕ್ಟೋಬರ್ 28ರಂದು ಜಾಫ್ನಾ ಜಿಲ್ಲೆಯ ಮಂತಿಕೈನಲ್ಲಿ 40 ವರ್ಷದ ತಮಿಳು ಮಹಿಳೆಯನ್ನು ಶ್ರೀಲಂಕಾ ಸೈನಿಕರು ಅಪಹರಿಸಿ ಅತ್ಯಾಚಾರ ಮಾಡಿದ ನಂತರ ಅಚೇತನ ಸ್ಥಿತಿಯಲ್ಲಿ ಪತ್ತೆ ಹಚ್ಚಲಾಯಿತು. ಆಕೆಯನ್ನು ಅಕ್ಟೋಬರ್ 24ರಂದು ಅಪಹರಿಸಲಾಗಿತ್ತು. ಅತ್ಯಾಚಾರದ ನಂತರ ಯೋನಿಯಲ್ಲಿ ಗಾಯಗಳೊಂದಿಗೆ ತೀವ್ರ ಮಾನಸಿಕ ಆಘಾತದ ಸ್ಥಿತಿಯಲ್ಲಿ ಮಂತಿಕೈ ಆಸ್ಪತ್ರೆಗೆ ದಾಖಲಿಸಲಾಯಿತು.

* 1997ರ ಅಕ್ಟೋಬರ್ 29ರಂದು, ಯುವ ತಮಿಳು ಹುಡುಗಿಯನ್ನು ಹಲವಾರು ಶ್ರೀಲಂಕಾ ಸೇನಾ (SLA) ಸೈನಿಕರು ಗುಂಪು ಅತ್ಯಾಚಾರಕ್ಕೆ ಒಳಗಿಟ್ಟರು. ಹಲ್ಲೆಯ ನಂತರ, ಆಕೆ ಕರೋಸಿನ್ ಕುಡಿಯುವ ಮೂಲಕ ಆತ್ಮಹತ್ಯೆ ಯತ್ನಿಸಿದರು.

* 1997ರ ನವೆಂಬರ್ 6ರಂದು ಜಾಫ್ನಾ ಜಿಲ್ಲೆಯ ಪಲ್ಲೈನಲ್ಲಿ 17 ವರ್ಷದ ತಮಿಳು ಬಾಲಕಿಯನ್ನು ಶ್ರೀಲಂಕಾ ಸೈನಿಕರು ಅತ್ಯಾಚಾರ ಮಾಡಿದರು.

* 1997ರ ಡಿಸೆಂಬರ್ 25ರಂದು ಮಾನ್ನಾರ್ ಜಿಲ್ಲೆಯ ವಿದತಲತೀವುನಲ್ಲಿ ಕೆ. ಅಮುತಾ ಎಂಬ ತಮಿಳು ಮಹಿಳೆಯನ್ನು ಶ್ರೀಲಂಕಾ ಪೊಲೀಸರು ಅತ್ಯಾಚಾರ ಮಾಡಿದರು.

*1997ರ ಡಿಸೆಂಬರ್ 27ರಂದು ಅಂಪಾರೈ ಜಿಲ್ಲೆಯ ಸೋರಿಕ್ಕಲ್ ಮುನೈನಲ್ಲಿ 31 ವರ್ಷದ ತಮಿಳು ಮಹಿಳೆಯನ್ನು STF ಅತ್ಯಾಚಾರ ಮಾಡಿತು. 

ತಮಿಳು ಸಂಸದ ಜೋಸೆಫ್ ಪರರಾಜಸಿಂಗಂ ಅವರು 1997ರಲ್ಲಿ ತಮ್ಮ ಬಟ್ಟಿಕಲೋವಾ ಸಂಸತ್ ಕ್ಷೇತ್ರದಲ್ಲಿ ಶ್ರೀಲಂಕಾ ಭದ್ರತಾ ಪಡೆಗಳು ತಮಿಳು ಮಹಿಳೆಯರ ಮೇಲೆ ಕನಿಷ್ಠ 60 ಅತ್ಯಾಚಾರ ಪ್ರಕರಣಗಳಲ್ಲಿ ತೊಡಗಿದ್ದವು ಎಂದು ವರದಿ ಮಾಡಿದರು. 1997–1998ರ ನಡುವೆ ಶ್ರೀಲಂಕಾ ಅಧಿಕಾರಿಗಳಿಂದ ಬಂಧನ, ಹಿಂಸೆ ಅನುಭವಿಸಿ ನಂತರ ಯುನೈಟೆಡ್ ಕಿಂಗ್‌ಡಮ್‌ನಲ್ಲಿ ಇದ್ದ 184 ತಮಿಳು ಪುರುಷ ಹಿಂಸೆ ಪೀಡಿತರ ಮೇಲೆ ಲ್ಯಾಂಸೆಟ್ ಪತ್ರಿಕೆಯ ಅಧ್ಯಯನ ನಡೆಸಿದ್ದು, ಅವರಲ್ಲಿ 21% (38 ಜನ) ಲೈಂಗಿಕ ದೌರ್ಜನ್ಯಕ್ಕೊಳಗಾಗಿದ್ದರು ಎಂದು ತಿಳಿಸಿದೆ.ಹಲವರನ್ನು ಸೈನಿಕರು ಅತ್ಯಾಚಾರ ಮಾಡಿದ್ದರು ಅಥವಾ ಬಲವಂತವಾಗಿ ಮೌಖಿಕ ಲೈಂಗಿಕ ಕ್ರಿಯೆಗೆ ಒತ್ತಾಯಿಸಿದ್ದರು. ಒಬ್ಬ ಬಾಧಿತನು ಸೈನಿಕರ “ಮನರಂಜನೆಗಾಗಿ” ತಾನೂ ಮತ್ತು ತನ್ನ ಸ್ನೇಹಿತರೂ ಪರಸ್ಪರ ಅತ್ಯಾಚಾರ ಮಾಡಲು ಬಲವಂತಗೊಳಿಸಲ್ಪಟ್ಟರು ಎಂದು ವಿವರಿಸಿದ್ದಾನೆ. ಹಿಂಸೆಯ ಸಮಯದಲ್ಲಿ ಬಳಸಿದ ವಿಧಾನಗಳು ಇವು:
•	ಜನನಾಂಗಗಳಿಗೆ ವಿದ್ಯುತ್ ಶಾಕ್ ಅಥವಾ ಥಳಿಸುವುದು
•	ಜನನಾಂಗಗಳಿಗೆ ಸಿಗರೇಟುಗಳಿಂದ ಸುಡುವುದು
•	ಮೆಣಸಿನಕಾಯಿ ಲೇಪಿತ ಕಡ್ಡಿಗಳಿಂದ ಗುದದ್ವಾರದಲ್ಲಿ ಹಿಂಸೆ
•	ಭಾರವಾದ ಮೇಜಿನ ಡ್ರಾಯರ್‌ನಲ್ಲಿ ಬಾಧಿತನ ಲಿಂಗವನ್ನು ಇಟ್ಟು  ತೀವ್ರ ಗಾಯ ಉಂಟುಮಾಡುವುದು.

=ಉಲ್ಲೇಖಗಳು=